Ottawa Senators

**Ottawa Senators** je kanadský profesionálny hokejový klub sídliaci v hlavnom meste krajiny, Ottawa. Senators súťažia v NHL a sú súčasťou Atlantickej divízie vo Východnej konferencii. Svoje domáce zápasy hrajú v Canadian Tire Centre, ktoré bolo otvorené v roku 1996.

## História klubu
Pôvodný klub Ottawa Senators sa vyvinul z klubu Ottawa Hockey Club, ktorý bol založený v roku 1896. Klub vyhral sedem Stanley Cupov pod názvami *Ottawa Silver Seven* a *Ottawa Senators* ešte pred založením NHL. V svojich začiatkoch hrával klub len na amatérskej úrovni, až kým nevstúpil do súťaže Canadian Hockey Association.

Senátori pomohli založiť ligu NHA, predchodkyňu NHL a patrili k siedmim zakladajúcim členom NHL. Klub vyhral počas rokov 1917 až 1934 štyri Stanley Cupy. Éra pôvodného klubu skončili v roku 1934, keď klub bol premiestnený do St. Louis a hrával pod názvom St. Louis Eagles. Eagles odohrali iba jednu sezónu a 15. októbra 1935 ukončili svoje pôsobenie v lige.

### Návrat do NHL
náhľad|left|Scotiabank Place - hokejový stánok klubu Ottawa Senators|200x200bod
Svoj prvý zápas po návrate odohrali Senators 8. októbra 1992 v hale Ottawa Civic Centre proti Montrealu Canadiens. Tento zápas Senators síce vyhrali 5:3, ale tento úspech bol jeden z mála, ktoré Senators vo svojej prvej sezóne dosiahli. Na konci sezóny skončili s negatívnou bilanciou, vyhrali len 10 zápasov a na konte mali 70 prehier. Klub skončil na poslednom mieste v lige. Posledné miesto zopakovali ďalšie tri sezóny.

Zmena nastala v roku 1995, kedy sa klub rozhodol angažovať Pierra Gauthiera za generálneho manažéra.

### Sezóna 2005/06
V sezóne 2005/06 Senators vyhrali Severovýchodnú divíziu a umiestnili sa aj na prvom mieste celkovo vo Východnej konferencii. V prvom kole play-off tím vyradil posledného víťaza Stanley Cupu Tampa Bay Lightning výsledkom 4:1 na zápasy, ale v druhom kole bol rovnakým pomerom zápasov vyradený tímom Buffalo Sabres.

### Sezóna 2006/07
V sezóne 2006/07 sa nepodarilo Senators zopakovať víťazstvo divízie z minulej sezóny, keďže ich o 8 bodov predbehli Buffalo Sabres. Avšak v playoff sa im podarilo dostať až do finále Stanleyho cupu, keď porazili postupne Pittsburgh Penguins, New Jersey Devils a vo finále Východnej konferencie aj Buffalo Sabres, ktorými boli vyradení minulý rok. Vo finále Stanley Cupu napokon nestačili na Anaheim Ducks, keď prehrali 4:1 na zápasy.

## Súčasný káder
*Stav k sezóne 2022-23*

## Kapitáni tímu v histórii
* 1992–1993 – Laurie Boschman
* 1993–1994 – Brad Shaw, Mark Lamb, Gord Dineen
* 1994–1998 – Randy Cunneyworth
* 1998–1999 – Alexej Jašin 
* 1999-2013 – Daniel Alfredsson
*2013-2014 – Jason Spezza 
*2014-2018 – Erik Karlsson
*2018-2021 – *bez kapitána*
*2021-súčasnosť –  Brady Tkachuk

## Tréneri mužstva
*Rick Bowness (1992 – 1996)
*Dave Allison (1996)
*Jacques Martin (1996 – 2004)
*Bryan Murray (2004 – 2007, 2008)
*John Paddock (2007 - 2008)
*Craig Hartsburg (2008 - 2009)
*Cory Clouston (2009 - 2011)
*Paul MacLean (2011 - 2014)
*Dave Cameron (2014 - 2016)
*Guy Boucher (2015 - 2019)
*Marc Crawford (2019)
*D.J. Smith (2019 - 2024)
*Travis Green (2024- súčasnoť)

## Najlepší strelci
Zoznam streleckých lídrov tímu v histórií. Aktualizované každú sezónu

*B/Z = Body na zápas; * = súčasný hráč Senators*

## Lídri v počte odchytaných zápasov v základnej časti
*Vysvetlivky: Z = Zápasy, V = výhry, GAA = priemer inkasovaných gólov na zápas, S% = percentuálna úsepšnosť zákrokov, * = aktívny brankár*

**POZNÁMKA:** Štatistiky sa vzťahujú na výkony brankárov iba v rámci pôsobenia v organizácii Ottawa Senators (minimálny počet odchytaných zápasov pre zaradenie do tabuľky je 100)

## Referencie

## Iné projekty

## Pozri aj
* Ottawa Senators (pôvodný)

## Externé odkazy
* Oficiálna stránka Ottawa Senators 
* Neoficiálna česká stránka Ottawa Senators 


Kategória:Hokejové kluby NHL
Kategória:Šport v Ottawe